49. schôdza NR SR - 14.deň - A. dopoludnia
Dátum: 2026-05-05
Poslanec: Viskupič, Marián 
Druh vystúpenia: Vystúpenie v rozprave

Pekne za slovo, pán predsedajúci. Kolegyne, kolegovia, a ja to poviem úplne, akože bez Ďakujem pekne za slovo, pán predsedajúci, kolegyne, kolegovia. A ja to poviem úplne akože bez nejakého pocitu hanby alebo čoho. Áno, strana SNS sem doniesla dobrý návrh. Skutočne je to návrh, ktorý pomôže študentom, ktorý pomôže dôchodcom, pomôže dokonca maminám na materskej, otcom na materskej skutočne, lebo rozširuje túto možnosť vlastne tohto využívania odvodovej úľavy. Čiže ja som presvedčený, že ten návrh, samozrejme, vie byť lepší, áno, mohol by tam byť nejaký automat, ale určite, čo je nespochybniteľné a budem ešte chvíľu chváliť, je to, že tých 200 € dnes, čo bolo, je už jednoducho prežité. To je proste málo a teraz ozaj sa môžeme baviť, či to má byť 20 % priemernej mzdy alebo možno 25. Alebo akože dá sa zniesť aj tá 500 tam, proste je to OK, hej? Čo treba povedať je však to, že aj to ja v podstate chválim, lebo keď si človek prečíta to odôvodnenie, je v podstate pekne napísané a strana SNS tam viackrát priznáva, že to daňovo-odvodové, v tomto prípade teda hlavne to odvodové zaťaženie je veľmi vysoké a treba ho znížiť. To je tam skutočne napísané. Ja to, kolegovia, podpisujem, som veľmi rád, že ste si to všimli a skutočne je to tak. Možno by som už nesúhlasil s tým, že je tam, že je vysoké pre vybraté skupiny osôb. Spomínate študentov, dôchodcov. Ja som presvedčený, že odvodové, ale aj daňové zaťaženie je príliš vysoké pre všetkých a že proste by trebalo samozrejme tie veci riešiť akože v širšom, ale dobre, máme tu tento návrh zákona, pozeráme na neho a jednoducho je to dobrý návrh. A myslím si, že ho podávalo nielen PS-ko, podávali sme ho aj my. Pamätám si veľmi podobný návrh aj od kolegov z KDH. Čiže to, že treba zväčšiť tú odvodovú úľavu, zvýšiť tú sumu, proste je tu skutočne zhoda krížom cez celé politické spektrum a je to fakt niečo, čo pomôže. Čiže po tejto stránke super, výborne. Áno, má to samozrejme aj nejaké ďalšie dôsledky a teda to je to, že či si to vie štátny rozpočet dovoliť, či teda tá suma je správna. Všetko toto, o tomto sa dá debatovať v druhom čítaní akokoľvek, ale hovorím, to neznižuje to, že ten návrh je dobrý. Čo by som ale čakal a čo by bolo akoby, že skutočne rozpočtovo zodpovedné, nevie to byť akoby v tomto návrhu zákona, ale vie to byť v nejakom inom, že vždy, keď ideme takto nejako pomôcť, hej? Ľuďom, študentom, dôchodcom, rodičom na materskej. Vždy by bolo dobré sa pozrieť, kde by sme tie nejaké peniaze, ktoré to ten štátny rozpočet bude stáť, kde by sme nejaké ušetrili, kde by sme tomu štátnemu rozpočtu vlastne uľavili. A tu ja vidím neskutočne veľký priestor na strane výdavkov štátneho rozpočtu, hej? Čiže takto to vyvážiť, že zároveň škrtnúť nejaké výdavky, a teda pozerám na kolegov z SNS a pozerám aj na pána Danka, predsedu, ktorý napríklad spomínal, ako sa čertí, že tie prieskumy, čo robí Infostat, čo je, nazvime to, pobočka alebo podfirma Slovenského štatistického úradu, a že s nimi nie je spokojný a že koľko to stojí. Normálne toto by trebalo zrušiť, hej? Proste štát nám nabobtnal brutálne a štát by nemal robiť veci, ktoré proste dokáže robiť súkromný sektor. Špeciálne, ak to ten štát stojí peniaze. Čiže ja som presvedčený, že sekciu alebo sektor teda politických prieskumov je plne a kvalitne pokrytý súkromnými firmami. Máme tu koľko? Päť relevantných agentúr, ktoré pravidelne na mesačnej báze robia prieskumy. Preto v aktuálnej situácii verejných financií nevidím žiadny dôvod, aby takúto činnosť musel robiť aj štát, hej, formou svojej organizačnej zložky alebo ako to nazveme. Infostat, to treba zrušiť. Hovorí to aj váš pán predseda. Treba ho počúvať. Kľudne si s tým treba prísť. Treba to zrušiť. Ušetrí to za prvé nejaké peniaze. Veď tie prieskumy sa nerobia samé. Sú tam nejakí zamestnanci, proste nejakí anketári, toto, toto, toto všetko. Takto sa dajú zrušiť nejaké teda výdavky štátu, ktoré nie sú potrebné. Takto by sa vlastne vyvážilo to a bolo by to vlastne dvakrát dobre. Raz skutočne pomáhate, a znovu chválim, a druhýkrát sa ušetrí, čím sa vlastne tiež bude pomáhať, lebo teda nielen tí študenti, ale každý jeden pracujúci, každá jedna firma proste platí dane, a teda sakra vysoké. A keby ten štát sa takto hospodárnejšie správal, tak to celé chytí vlastne ešte dvakrát pozitívny zmysel. Čiže tiež nebudem dlhý. Som rád, že teda strana SNS navnímala, pochopila, že teda daňovo-odvodové zaťaženie je vysoké. V tejto súvislosti nerozumiem, prečo ste hlasovali za jeho zvyšovanie, za všetky tieto, ale budiž, hej, lepšie vnímať neskôr ako vôbec. A preto teda tak nejak trochu dúfam, lebo verím, že tento zákon má šancu prejsť. Na rozdiel od tých, ktoré sme my dávali, ktorákoľvek opozičná strana, tento má šancu. Ja budem hovoriť zasa ale normálne, že som presvedčený, že budem hovoriť teraz za celú opozíciu, že my dobrý návrh podporíme, aj tento podporíme, takže má veľký priestor prejsť. Budeme radi určite aj za nejaké ešte vylepšenia v druhom čítaní, hej? Však vždy sa dajú veci vyladiť akokoľvek a tým pádom teda toto má šancu. Preto sa teda nejak tak nádejám, že skúste teda urobiť niečo a môžeme sa pozrieť aj na ďalšie veci na tej výdavkovej strane a takisto si viem povedať, že takéto niečo by sme tu takisto podporili a fakt pomohli v tej ekonomike Slovenska. Ďakujem pekne. Ešte raz ďakujem za tento návrh zákona. Ďakujem za vaše vystúpenie.